אוניברסיטת בן-גוריון תשפ"ד

המחלקה לפוליטיקה וממשל

**הפוליטיקה של המשפחה**

פרופסור גיא בן-פורת

 gbp@bgu.ac.il

**תיאור קורס:**

המשפחה, עבור רבות ורבים, היא מושג הנתפס "טבעי" ונטול הקשרים פוליטיים. אולם, ההגדרה של מה היא משפחה, הזכויות והחובות הקשורים בה, והקשר שבין מדינה, כלכלה ומשפחה כולם קשורים בפוליטיקה והסדרים פוליטיים. "משפחה" קשורה בסדר חברתי, מזוהה עם נורמות חברתיות ויש מי שרואים בה גם עוגן של יציבות חברתית. לא רק שהמשפחה היא חלק מהסדר הפוליטי אלא שבשנים האחרונות מאבקים סביב "ערכי משפחה" תופסים מקום הולך ונרחב בבישראל ובמקומות אחרים בעולם. המושג "ערכי משפחה," משמש את הימין הדתי ושמרנים ברחבי העולם ובישראל וכולל שורה של תביעות לשמר את התא המשפחתי המסורתי. אולם, מול התחזקותם כל הכוחות הדתיים והשמרניים פועלים גם תהליכים מנוגדים של חילון המתבטאים גם בערעור על התא המשפחתי המסורתי, תביעות לשוויון והכרה מגדריות, ויצירתם של תאים משפחתיים לא מסורתיים. כל אלו, הופכים את המשפחה לסוגיה פוליטית ולשאלה של מדיניות ציבורית. את המאבקים הקשורים בשאלות של שוויון נשים, זכויות להטב"ק, הכרה בתאים משפחתיים אלטרנטיביים, רגולציה של נישואין וגירושין והפלות ניתן לקשור בסוגיות רחבות יותר של יחסי דת ומדינה. אלה בתורן, המושפעות משינויים כלכליים, חברתיים ודמוגראפיים המערערים הסדרים ישנים ויוצרים אתגרים חדשים למדינה ולמוסדותיה. בקורס זה נעסוק בהיבטים הפוליטיים של המשפחה, ב"פוליטיקה של המוסר" וב"מלחמת תרבות" תוך בחינה של סוגיות פוליטיות בנות זמננו בישראל ובעולם.

**דרישות הקורס:**

* מטלת ביניים – 20%
* מבחן בית – 80%

**התאמות:**

הקורס מתוכנן ללמידה בכיתה הכוללת דיון והשתתפות. עם זאת, בשל המצב תתאפשר גם למידה מרחוק באמצעות הקלטות של השיעורים ו/או זום עבור מי שאינם יכולים להגיע.

הייתי שמח לקיים את הקורס במתכונתו המתוכננת ואני מאמין שלמידה משותפת היא הדרך הטובה והנכונה. עבור מי שאינם יכולים, אעשה כל מה שניתן כדי שיוכלו לסיים את הקורס בהצלחה. אתם/ן מוזמנים לפנות אליי ישירות בכל בעיה אישית. במקביל, אבקש מכל מי שיכול/ה שיגיע לשיעורים.

**תכנית השיעורים: (ייתכנו שינויים תוך כדי הסמסטר)**

שבוע 1: דת, מדינה ופוליטיקה

 Gill, Anthony, 2001. “Religion and Comparative Politics,” *Annual Review of Political Science,* 4: 117-38.

שבוע 2: תיאוריית החילון, חזרתה של הדת ושאלת הסמכות

Chaves, Mark. 1994. Secularization as Declining Religious Authority. *Social Forces* 72, 3: 749-774.

 Casanova**,** Jose. 2006. “Rethinking Secularization: A Global Comparative Perspective,” The Hedgehog Review, Spring/Summer: 7–22.

שבוע 3: הפוליטיקה של המוסר

Doan, A. (2014). Morality politics.

שבוע 4: מלחמת תרבות

Morris Fiorina, Samuel Abrams, and Jeremy Pope. 2006. *Culture War? The Myth of a Polarized America*,. New York: Pearson Longman: chaps. 1-2.

רביצקי, אביעזר. 1997. *דתיים וחילונים בישראל: מלחמת תרבות?*. ירושלים: המכון הישראלי לדמוקרטיה.

Ben‐Porat, G. and Feniger, Y., 2012. It takes two for a culture war. *Social Science Quarterly*, *93*(3), pp.838-857.

שבוע 5: מדינה מסדירה משפחה

בן-פורת, גיא. 2016. *הלכה למעשה: חילונו של המרחב הציבורי בישראל*. תל-אביב: פרדס

Coontz, Stephanie. 2005. *Marriage: a History*. Penguin Books

שבוע 6: המשפחה בעידן הניאו-שמרני

Cooper, M., 2020. Neoliberalism’s family values: welfare, human capital, and kinship. *Nine Lives of Neoliberalism*, p.95.

שבוע 7: אלטרנטיבות והמאבק על ערכי המשפחה

פוגל-ביז'אוי, ס. 1999. “משפחות בישראל: בין משפחתיות לפוסט-מודרניות.” בתוך: ד. יזרעאלי, א. פרידמן ועמיתיהן, *מין מיגדר ופוליטיקה*, תל אביב: קו אדום

יעל לוי-חזן. "הורות קווירית." מפתח

חיים נבון. "נלחמים על הבית" השילוח

שיעור 8 – הזכות להינשא ושאלת הלהטב"ק

גרוס, איל. 2013. "הפוליטיקה של זכויות להט"ב: בין הומו נורמטיביות והומו לאומיות לפוליטיקה קווירית" *מעשי משפט* ה 101-141.

Jones, Robert P. 2016. *The End of White Christian America*. New York: Simon and Schuster.

שיעור 9: זכות האשה על גופה?

אמיר, דלילה. 2015. *הפלות כסוגיה מושתקת בישראל*. רסלינג

Yishai, Y., 1993. Public ideas and public policy: abortion politics in four democracies. *Comparative Politics*, pp.207-228.

שבוע 10 – המרחב הציבורי, "צניעות" ושאלת ההפרדה

תירוש, יופי. 2022. "הפרדה בין המינים במשפט הישראלי סיכום מוער של הדין הפוזיטיבי ומבט לעתיד." *עיוני משפט* מ"ה 697-778. (קטעים נבחרים).

שבוע 11 - פופוליזם, דת וערכי המשפחה

Porat, G.B. and Filc, D., 2022. “Remember to be Jewish: religious populism in Israel.”  *Politics and Religion*, *15*(1), pp.61-84.